เคยไปพบแพทย์เรื่องนี้แล้วบอกว่าเป็นภาวะไข่ไม่ตกเรื้อรังค่ะ จ่ายยาฮอร์โมนมาให้กินครบประจำเดือนมา และอัลตร้าซาวแล้วไม่พบเนื้อร้าย แต่หลังจากวันนั้นผ่านมาสามเดือนประจำเดือนยังไม่มาเลยค่ะ ควรซื้อยาคุมมากินไหมคะ
สวัสดีค่ะ ภาวะที่มีประจำเดือนมาไม่สม่ำเสมออาจมีสาเหตุจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน หรือภาวะอื่นๆที่ทำให้ไข่ตกไม่สม่ำเสมอ-ฮอร์โมนไม่สมดุล ระดับฮอร์โมนที่ไม่สมดุลทำให้ประจำเดือนไม่มาได้ ปัญหาดังกล่าวอาจมาจากเนื้องอกที่ต่อมใต้สมองหรือต่อมไทรอยด์ ทั้งนี้ ยังรวมไปถึงระดับฮอร์โมนเอสโตรเจนต่ำ หรือระดับเทสโทสเตอโรนสูง ซึ่งทำให้ประจำเดือนขาด-มีพังผืดในมดลูก ถ้าเคยขูดมดลูก-ความเครียด-น้ำหนักตัวที่มากหรือน้อยผิดปกติการรักษาเบื้องต้นคือการจ่ายยาคุมที่มีฮอร์โมนเพื่อช่วยให้ระดับฮอร์โมนในร่างกายกลับมาใกล้เคียงคนปกติเพื่อให้ประจำเดือนมาสม่ำเสมอ แต่ที่สำคัญกว่าคือรักษาตามสาเหตุนั้นๆถ้าทำได้ หากเป็นปัญหาเกี่ยวกับฮอร์โมนเอง อาจจะต้องได้รับการรักษาด้วยฮอร์โมนในระยะยาว แนะนำพบสูตินรีแพทย์อีกครั้งค่ะการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเองอ่านเพิ่มเติม